**Putrajaya** er Malaysias administrative hovedstad. Den er en planlagt by som befinner seg 25 kilometer sør for Kuala Lumpur.

Byen ble grunnlagt 19. oktober 1995 og regjeringa flytta fra Kuala Lumpur til Putrajaya i 1999. Kuala Lumpur er imidlertid fremdeles landets nasjonale hovedstad, og både kongen og nasjonalforsamlinga holder til der. Putrajaya utgjør ett av Malaysias tre føderale territorier, og styres dermed direkte av landets regjering.

Putrajaya hadde 67 964 innbyggere i 2010. Territoriets areal er på 49 km².

Byen er oppkalt etter Malaysias første statsminister, Tunku Abdul Rahman Putra. *Putra* betyr «prins» på malayisk, mens *jaya* betyr «suksess» eller «seier».

Kuala Lumpur International Airport er den nærmeste flyplassen.

Putrajaya-sjøen er en menskeskapt innsjø i sentrum av Putrajaya. Innsjøen er på 650 hektar og designet for å fungere som et naturlig kjølesystem for byen og også som rekreasjon, fiske, vannsport og vanntransport. Innsjøen har en gjennomsnittlig dybde på 6,60 meter. Over innsjøen går flere bruer, som for eksempel Seri Wawasan-brua.

Etter som Putrajaya er en ny by er det mange storslåtte moderne bygninger. Den store bygningen Perdana Putra fra 1999 huser kontorene til statsministeren. Justispalasset rommer 2 føderale domstoler, 6 lagmannsretter, arkiver, konferansesal, bibliotek, museum og flere kontorer.

Istana Melawati er det andre nasjonale palasset til Malaysias. Det fungerer som et kongelig tilfluktssted for Yang di-Pertuan Agong. Putrajaya International Convention Center er på 135 000 kvadratmeter.

Det er også flere moskeer i Putrajaya, hvor Putra-moskeen (Masjid Putra) fra 1999 er den viktigste. En annen moske er Tuanku Mizan Zainal Abidin-moskeen (Masjid Tuanku Mizan Zainal Abidin) som er en jern-moskeen åpnet i 2010.

Blant monumentene i Putrajaya kan nevnes Mercu Tanda, Millennium monumentet (*Monumen Alaf Baru*) og Nasjonalheltenes plass (Dataran Pahlawan Negara).

Mercu Tanda (eller Putrajaya Landmark) er et 30,5 m høyt skulpturelt landemerke.

Millennium monumentet er et nasjonalt monument formet som en obelisk med etsninger som angir viktige perioder og milepæler i nasjonens historie. Monumentet er 68 meter høyt og er opplyst om natten som et fyrtårn med et sterkt feiende lys projisert i 360 grader.

Nasjonalheltenes plass (Malayisk: Dataran Pahlawan Negara) er et monument og krigsminnesmerke. Plassen er 100 m bred x 4 km lang.

I 2001 åpnet også en botanisk hage på 93 hektar.

Bilder
------

* PutrajayaPutrajaya
* PutrajayaPutrajaya
* Putrajaya moskeen og Perdana PutraPutrajaya moskeen og Perdana Putra
* Putrajaya moskeenPutrajaya moskeen
* Tuanku Mizan Zainal Abidin-moskeenTuanku Mizan Zainal Abidin-moskeen
* Perdana PutraPerdana Putra
* Putrajaya-sjøenPutrajaya-sjøen
* Seri Wawasan-bruaSeri Wawasan-brua
* Mercu TandaMercu Tanda
* Millennium monumentetMillennium monumentet
* Nasjonalheltenes plassNasjonalheltenes plass
* Pullman Putrajaya HotelPullman Putrajaya Hotel
* International Convention CenterInternational Convention Center
* Seri Saujana på nattestidSeri Saujana på nattestid
* Putrajaya på nattestidPutrajaya på nattestid

Putrajaya-sjøen med Putrajaya i bakgrunnen

Referanser
----------

1. 1 2  Resultater fra folketellinga i 2010
2. ↑  «Putrajaya Lake and Wetland Management and Operational System (PLWMOS)». *plwmos.ppj.gov.my*. Arkivert fra originalen 22. oktober 2019. Besøkt 26. mars 2022.
3. ↑  «Putrajaya Lake - All You Need to Know BEFORE You Go (with Photos)». *Tripadvisor* **(engelsk)**. Besøkt 26. mars 2022.
4. 1 2 3 4  «18 Attractions and Activities you can't miss in Putrajaya». *LokaLocal* **(engelsk)**. 3. april 2018. Arkivert fra originalen 14. august 2022. Besøkt 26. mars 2022.
5. 1 2 3  «Putrajaya - The Landmarks». *go2travelmalaysia.com*. Arkivert fra originalen 28. januar 2022. Besøkt 26. mars 2022.
6. ↑  Putrajaya, Filed under (20. oktober 2020). «Taman Botani Putrajaya (Botanical Garden)». *Visit Selangor* **(engelsk)**. Besøkt 26. mars 2022.

Eksterne lenker
---------------

* (en)  Putrajaya hos Wikivoyage
* (ms) Offisielt nettsted Rediger på Wikidata

* (en) Putrajaya – kategori av bilder, video eller lyd på Commons Rediger på Wikidata

| * v
* d
* r
Malaysias flagg Malaysias delstater og føderale territorier |
| --- |
| Delstater | Johor **·** Kedah **·** Kelantan **·** Malakka **·** Negeri Sembilan **·** Pahang **·** Perak **·** Perlis **·** Penang **·** Sabah **·** Sarawak **·** Selangor **·** Terengganu |  |
| Føderale territorier | Labuan **·** Putrajaya **·** Kuala Lumpur |
| ISO 3166-2:MY |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** GeoNames **·** MusicBrainz
 |